laion/Wikipedia-Exotic huggingface dataset:
মসিউর রহমান (উপদেষ্টা)

মসিউর রহমান একজন বাংলাদেশী রাজনীতিবিদ, সাবেক সচিব এবং প্রধানমন্ত্রী শেখ হাসিনার অর্থনৈতিক বিষয়ক উপদেষ্টা ছিলেন। ড. মসিউর রহমান খুলনা জেলার দিঘলিয়া উপজেলায় জন্মগ্রহণ করেন। মসিউর রহমান একজন সিএসপি কর্মকর্তা ছিলেন। ১৯৭১ সালে স্বাধীনতার পর বঙ্গবন্ধু শেখ মুজিবুর রহমানের ব্যক্তিগত কর্মকর্তা হিসেবে যোগ দিয়েছিলেন। তিনি সচিব হিসেবে অভ্যন্তরীণ সম্পদ বিভাগ ও জাতীয় রাজস্ব বোর্ড এর চেয়ারম্যান ছিলেন। ১৯৯৬ সালে সপ্তম জাতীয় সংসদ নির্বাচনে আওয়ামী লীগ সরকার গঠনের পর তিনি অর্থনৈতিক সম্পর্ক বিভাগের সচিব ছিলেন। মসিউর রহমান সরকারি চাকরি থেকে অবসরের পর বাংলাদেশ আওয়ামী লীগে যোগদান করেন। ২০১৪ সালের দশম জাতীয় সংসদ নির্বাচনে জয়ের পর শেখ হাসিনা সরকার গঠন করেন এবং মসিউর রহমানকে মন্ত্রীর পদমর্যাদায় তাঁর অর্থনৈতিক বিষয়ক উপদেষ্টা হিসেবে নিয়োগ দেন। পদ্মা সেতু ঘুষ কেলেঙ্কারিতে তাকে অভিযুক্ত করা হয়েছিল কিন্তু পরবর্তীতে কানাডার একটি আদালত দুর্নীতির অভিযোগে দায়ের করা মামলাটি খারিজ করে দেয়। ২০১৬ সালের অক্টোবরে আওয়ামী লীগের দলীয় পরিষদের নির্বাচনে তিনি প্রধান নির্বাচন কমিশনার হিসেবে দায়িত্ব পালন করেন। ২০১৯ সালে তিনি পুনরায় একই পদে নিয়োগ পান। "ALCWC to get bigger"। The Daily Star (ইংরেজি ভাষায়)। ২০ অক্টোবর ২০১৬। সংগ্রহের তারিখ ৩১ জানুয়ারি ২০১৭।  "Five advisers to prime minister resign"। archive.dhakatribune.com (ইংরেজি ভাষায়)। Dhaka Tribune। ৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৭।  ইসলাম, সায়েদুল (১১ ফেব্রুয়ারি ২০১৭)। "পদ্মা সেতু নিয়ে দুর্নীতির অভিযোগে আনা মামলা খারিজ"। বিবিসি বাংলা (ইংরেজি ভাষায়)। সংগ্রহের তারিখ ১৭ জানুয়ারি ২০১৯।  "প্রধানমন্ত্রীর উপদেষ্টাগণের নিয়োগ প্রজ্ঞাপন"। মন্ত্রী পরিষদ বিভাগ। সংগ্রহের তারিখ ১৭ জানুয়ারি ২০১৯।  উইকিমিডিয়া কমন্সে মসিউর রহমান (উপদেষ্টা) সংক্রান্ত মিডিয়া রয়েছে।
মসিউর রহমান (দ্ব্যর্থতা নিরসন)

মসিউর রহমান নামে নিম্নের ব্যক্তিবর্গকে নির্দেশ করতে পারে: মসিউর রহমান (উপদেষ্টা), বাংলাদেশের প্রধানমন্ত্রী শেখ হাসিনার অর্থনৈতিক উপদেষ্টা। মসিউর রহমান (রাজনীতিবিদ), ঝিনাইদহ-২ আসন থেকে গণপ্রজাতন্ত্রী বাংলাদেশ সরকারের জাতীয় সংসদের নির্বাচিত মাননীয় সংসদ সদস্য ছিলেন। মসিউর রহমান রাঙ্গা, বাংলাদেশী রাজনীতিবিদ এবং রংপুর-১ আসনের সংসদ সদস্য। মশিউর রহমান (দ্ব্যর্থতা নিরসন) এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
মশিউর রহমান (দ্ব্যর্থতা নিরসন)

মশিউর রহমান নাম দ্বারা নিম্নোক্ত ব্যক্তিবর্গকে নির্দেশ করা হচ্ছে: মশিউর রহমান, বাংলাদেশের সাবেক প্রধানমন্ত্রী মশিউর রহমান (অধ্যাপক), জাতীয় বিশ্ববিদ্যালয়ের উপাচার্য মশিউর রহমান (সচিব), ব্রাহ্মণবাড়িয়ায় জন্মগ্রহণকারী বাংলাদেশের সচিব মশিউর রহমান (মুক্তিযোদ্ধা), যশোরের রাজনীতিবিদ ও “স্বাধীনতা ও মুক্তিযুদ্ধে স্বাধীনতা পুরস্কার” প্রাপ্ত ব্যক্তি মসিউর রহমান (দ্ব্যর্থতা নিরসন) এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
বেটি হোয়াইট

বেটি ম্যারিয়ন হোয়াইট লুডেন (ইংরেজি: Betty Marion White Ludden; জন্ম: ১৭ জানুয়ারি ১৯২২ - ৩১ ডিসেম্বর ২০২১) হলেন একজন মার্কিন অভিনেত্রী ও কৌতুকাভিনেত্রী। নারী বিনোদনদাতাদের মধ্যে তিনি সর্বাধিক সময় টেলিভিশনে কাজ করেছেন। তিনি টেলিভিশন অভিনয়শিল্পীদের অগ্রদূতদের একজন এবং প্রথম নারী হিসেবে ক্যামেরার সামনে ও পিছনে কাজ করেছেন। তিনিই প্রথম নারী যিনি সিটকম (লাইফ উইথ এলিজাবেথ) প্রযোজনা করেছেন এবং এর জন্য তিনি ১৯৫৫ সালে সম্মানসূচক মেয়র অব হলিউড উপাধি অর্জন করেন। ৮০ বছরের অধিক সময়ের কর্মজীবনে তিনি বিভিন্ন বিভাগে আটটি এমি পুরস্কার, তিনটি আমেরিকান কমেডি পুরস্কার, তিনটি স্ক্রিন অ্যাক্টরস গিল্ড পুরস্কার, একটি গ্র্যামি পুরস্কার অর্জন করেন। টেলিভিশনে অবদানের জন্য হলিউড ওয়াক অব ফেমে তার নামাঙ্কিত তারকা খচিত করা হয়, ১৯৯৫ সালে টেলিভিশন হল অব ফেমে তার নাম অন্তর্ভুক্ত করা হয় এবং ২০০৯ সালে ডিজনি লিজেন্ডে তার নাম অন্তর্ভুক্ত করা হয়। "Betty White"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। সংগ্রহের তারিখ ১৭ জানুয়ারি ২০১৯।  "Longest TV career by an entertainer (female)"। গিনেজ বিশ্ব রেকর্ড (ইংরেজি ভাষায়)। সংগ্রহের তারিখ ১৭ জানুয়ারি ২০১৯।  ডন, র‍্যান্ডি (৬ সেপ্টেম্বর ২০১৩)। "Betty White, 'Breaking Bad' earn 'Guinness World Records' titles"। টুডে (ইংরেজি ভাষায়)। সংগ্রহের তারিখ ১৭ জানুয়ারি ২০১৯।  স্যান্ড, স্যান্ডি (২৩ জানুয়ারি ২০১০)। "'White-hot' Betty to receive SAG Lifetime Achievement Award"। ডিজিটাল জার্নাল। সংগ্রহের তারিখ ১৭ জানুয়ারি ২০১৯।  ইন্টারনেট মুভি ডেটাবেজে বেটি হোয়াইট  (ইংরেজি)
খাগড়াছড়ি জেলার শিক্ষাপ্রতিষ্ঠানের তালিকা

বাংলাদেশের খাগড়াছড়ি জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়) "Schools/Colleges in KHAGRACHHARI - Bangladesh School, College Directory"। edu.review.net.bd। ১২ মে ২০২১ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১৯।
খালেদা জিয়ার দ্বিতীয় মন্ত্রিসভা

১ অক্টোবর ২০০১ সালে বাংলাদেশের অষ্টম জাতীয় সংসদ নির্বাচন অনুষ্ঠিত হয়। নির্বাচনে বাংলাদেশ জাতীয়তাবাদী দল সংখ্যাগরিষ্ঠতার ভিত্তিতে সরকার গঠন করে। ১০ অক্টোবর ২০০১ সালে খালেদা জিয়াকে প্রধানমন্ত্রী করে মন্ত্রিসভা গঠিত হয় এবং ২৯ অক্টোবর ২০০৬ সালে এই মন্ত্রিসভা বিলুপ্ত হয়। বাংলাদেশের প্রধানমন্ত্রী মন্ত্রীগণের বাইরে বাংলাদেশ সরকারের ‘রুলস অব বিজনেস-১৯৯৬’-এর ৩(বি)১ ধারা অনুযায়ী সংসদ সদস্য হবার যোগ্য এমন যেকোন ব্যক্তিকে তার উপদেষ্টা নিয়োগ করতে পারেন। উপদেষ্টাগণ সাধারণ মন্ত্রী পদমর্যাদা সম্পন্ন। রাজনৈতিক দল   বাংলাদেশ জাতীয়তাবাদী দল (বিএনপি)   বাংলাদেশ জামায়াতে ইসলামী   টেকনোক্র্যাট কোটা Khaleda reshuffles cabinet ওয়েব্যাক মেশিনে আর্কাইভকৃত ২০ ফেব্রুয়ারি ২০১৮ তারিখে, 13 March 2002, Gulf News Representation of women reduced to half ওয়েব্যাক মেশিনে আর্কাইভকৃত ২২ ফেব্রুয়ারি ২০১৮ তারিখে, 14 October 2001, Gulf News "সাবেক মন্ত্রীবৃন্দ"। সুরক্ষা সেবা বিভাগ। সংগ্রহের তারিখ ১৭ জানুয়ারি ২০১৯।  "সাবেক মন্ত্রীবৃন্দ"। অভ্যন্তরীণ সম্পদ বিভাগ। সংগ্রহের তারিখ ১৭ জানুয়ারি ২০১৯।  "সমাজকল্যাণ মন্ত্রণালয়ের সাবেক ও বর্তমান মন্ত্রী, প্রতিমন্ত্রী ও উপদেষ্টাগণের তালিকা ও কার্যকাল"। সমাজকল্যাণ মন্ত্রণালয়। সংগ্রহের তারিখ ১৭ জানুয়ারি ২০১৯।
ট্যানগ্রাম

ট্যানগ্রাম হল চীনদেশের হাজার বছরের পুরনো ধাঁধা জাতীয় খেলা।এ খেলার জন্য একটি বর্গাকার কার্ডবোর্ড কে ছবির মত কেটে সাত ভাগে ভাগ করা হয়। এই সাত টুকরো কার্ডবোর্ড বিভিন্ন ভাবে সাজিয়ে বিভিন্ন মজার মজার আকার দেওয়া যায়। যেমন পশু,পাখি,মানুষ ইত্যাদি। ছবিতে কিছু আকার দেওয়া হল। তবে এই খেলার আসল মজা পাবার জন্য নিজের মাথা খাটিয়ে বিভিন্ন আকার তৈরির চেষ্টা করতে হবে।সময় কাটানোর জন্য এটি একটি চমৎকার খেলা। Anno, Mitsumasa. Anno's Math Games (three volumes). New York: Philomel Books, 1987. আইএসবিএন ০-৩৯৯-২১১৫১-৯ (v. 1), আইএসবিএন ০-৬৯৮-১১৬৭২-০ (v. 2), আইএসবিএন ০-৩৯৯-২২২৭৪-X (v. 3). Botermans, Jack, et al. The World of Games: Their Origins and History, How to Play Them, and How to Make Them (translation of Wereld vol spelletjes). New York: Facts on File, 1989. আইএসবিএন ০-৮১৬০-২১৮৪-৮. Dudeney, H. E. Amusements in Mathematics. New York: Dover Publications, 1958. Gardner, Martin. "Mathematical Games-on the Fanciful History and the Creative Challenges of the Puzzle Game of Tangrams", Scientific American Aug. 1974, p. 98–103. Gardner, Martin. "More on Tangrams", Scientific American Sep. 1974, p. 187–191. Gardner, Martin. The 2nd Scientific American Book of Mathematical Puzzles and Diversions. New York: Simon & Schuster, 1961. আইএসবিএন ০-৬৭১-২৪৫৫৯-৭. Loyd, Sam. Sam Loyd's Book of Tangram Puzzles (The 8th Book of Tan Part I). Mineola, New York: Dover Publications, 1968. Slocum, Jerry, et al. Puzzles of Old and New: How to Make and Solve Them. De Meern, Netherlands: Plenary Publications International (Europe); Amsterdam, Netherlands: ADM International; Seattle: Distributed by University of Washington Press, 1986. আইএসবিএন ০-২৯৫-৯৬৩৫০-৬. Slocum, Jerry, et al. The Tangram Book: The Story of the Chinese Puzzle with Over 2000 Puzzles to Solve. New York: Sterling Publishing Company, 2003. আইএসবিএন ১-৪০২৭-০৪১৩-৫. গণিতের ধাঁধা ট্যানগ্রাম ওয়েব্যাক মেশিনে আর্কাইভকৃত ১১ ফেব্রুয়ারি ২০০৯ তারিখে
রুম কর্তৃক অর্জিত পুরস্কারসমূহ

রুম লেনি আব্রাহামসন পরিচালিত ২০১৫ সালের একটি নাটকীয় ব্রিটিশ-আমেরিকান-কানাডিয়ান-আইরিশ চলচ্চিত্র। এটি এমা ডনহিউর রুম উপন্যাসের ওপর ভিত্তি করি নির্মিত হয়েছে। এমা ডনহিউ চলচ্চিত্রটির চিত্রনাট্যও রচনা করেছেন। ব্রি লারসন জয় নিউসাম চরিত্রে অভিনয় করেন, যে তার পাঁচ বছর বয়সী সন্তান জ্যাকের (জ্যাকব ট্রেম্বলে) সাথে বন্দী অবস্থায় জীবনযাপন করছে। জোয়ান এ্যালেন, উইলিয়াম এইচ. মেসি, এবং শন ব্রিজার্স চলচ্চিত্রের অন্যান্য চরিত্রে অভিনয় করেন। রুমের প্রিমিয়ার হয় টেলুরাইড চলচ্চিত্র উৎসবে ২০১৫ সালের ৪ঠা সেপ্টেম্ব, পরে ২০১৬ সালের ২২ জানুয়ারি যুক্তরাষ্ট্র ও কানাডার ৮০০টি প্রেক্ষাগৃহে চলচ্চিত্রটি বৃহৎ পরিসরে মুক্তি দেওয়া হয়। $১৩ মিলিয়ন ডলার বাজেটের চলচ্চিত্রটি বিশ্বব্যাপী $৩৫ মিলিয়ন ডলার আয় করেছে। "Canada, Ireland lay claim to Oscar nominees Room and Brooklyn"। CBC। ফেব্রুয়ারি ২৭, ২০১৬। মার্চ ৩, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ৭, ২০১৬।  "Review: 'Room,' Mother and Child in 100 Square Feet"। The New York Times। অক্টোবর ১৫, ২০১৫। জুলাই ২৫, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ১৮, ২০১৬।  Katz, Anita (অক্টোবর ২৩, ২০১৫)। "'Room' a suspenseful, emotional tale of a mother and son"। The San Francisco Examiner। অক্টোবর ১১, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ১৮, ২০১৬।  Kermode, Mark (জানুয়ারি ১৭, ২০১৬)। "Room review – to see the world within four walls"। The Observer। জুন ২০, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ১৮, ২০১৬।  Chang, Justin (সেপ্টেম্বর ৪, ২০১৫)। "Film Review: 'Room' (2015)"। Variety। জুলাই ৩, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ১৮, ২০১৬।  "Room (2015)"। Box Office Mojo। জুলাই ২৪, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ১৮, ২০১৬।  Whipp, Glenn (ডিসেম্বর ২৯, ২০১৫)। "With indie films such as 'Brooklyn' and 'Room,' the creativity often begins with the financing"। Los Angeles Times। জুলাই ১২, ২০১৬ তারিখে মূল থেকে আর্কাইভ করা। সংগ্রহের তারিখ জুলাই ১৮, ২০১৬।
মেদিনীপুরী বাংলা উপভাষা

মেদিনীপুরী বাংলা বাংলা ভাষার একটি উপভাষা এবং কথ্যরূপ। পশ্চিমবঙ্গের অবিভক্ত মেদিনীপুর জেলা, ওড়িশার ময়ূরভঞ্জ জেলা এবং ঝাড়খণ্ডের সিংভূম জেলার বাংলাভাষী মানুষদের কথাবলার মধ্যে এই উপভাষার প্রভাব লক্ষ্য করা যায়। মেদিনীপুরের কথ্য ভাষা বাংলা ভাষার অন্যতম পুরোনো রূপ৷ বাংলার সাংস্কৃতিক জীবনে মেদিনীপুরের স্থান খুব উঁচুতে। মেদিনীপুরের পশ্চিম দিকটা অর্থাৎ ঝাড়গ্রাম মহকুমার কথ্য ভাষা মধ্য রাঢ়ীয় উপভাষা৷ মেদিনীপুর লাগোয়া ময়ূরভঞ্জ ও সিংভূমেও ওই একই উপভাষার প্রচলন রয়েছে। মেদিনীপুরেরই দক্ষিণাংশে রসুলপুর নদীর মোহনা থেকে সুবর্ণরেখা নদীর মোহনা পর্যন্ত যে তীরভূমি সেই অংশের কথ্য ভাষার নাম কাঁথি বাংলা৷ এই মেদিনীপুরী বাংলা ভাষায় ব্যঞ্জনের পূর্ণ উচ্চারণ খুব বেশি মাত্রায় রয়েছে৷ তথ্য প্রমাণে এই ধরনের সিদ্ধান্তে পৌঁছানো খুবই স্বাভাবিক যে কবি কালিদাস এই অঞ্চলেরই মানুষ ছিলেন৷ মেদিনীপুরী বাংলা ভাষাগোষ্ঠীকে সংস্কৃতি ও জনগোষ্ঠী অনুযায়ী মোটামুটি কয়েকটি উপবিভাগে ভাগ করা হয়েছে। উৎকল জাত জনগোষ্ঠী: এরা পূর্ব মেদিনীপুর, ঝাড়গ্রাম এবং পশ্চিম মেদিনীপুর জেলাতে বসবাস করেন। রাঢ় নিকটবর্তী: মেদিনীপুরের উত্তরাংশের অধিকাংশ জনগোষ্ঠী হাওড়া, হুগলি ও বাঁকুড়া জেলার সাথে সম্পর্কিত। কুর্মি মাহাত / কুর্মি মাহাতো সম্প্রদায়: ঝাড়গ্রাম জেলা এবং পশ্চিম মেদিনীপুর জেলায় OBC কুর্মি মাহাত / কুর্মি মাহাতো সম্প্রদায়ের বসবাস। মাহিস্য সম্প্রদায়: অধিকাংশ মাহিস্য সম্প্রদায় পূর্ব মেদিনীপুরের বসবাস করেন। সদগোপ সম্প্রদায়: উত্তর ও মধ্য মেদিনীপুরে সদগোপ সম্প্রদায়ের বসবাস। সদগোপ কথার অর্থ ভালো গোয়ালা।। হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Central Bengali"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  "Midnapore.in - Legacy of Midnapore .:: Bengali Language in Medinipur Distric ::."। www.midnapore.in। সংগ্রহের তারিখ ২০১৯-০১-১৮।  "প্রসঙ্গ মেদিনীপুর | নোতুন পৃথিবী"। notunprithivi.com। সংগ্রহের তারিখ ২০১৯-০১-১৮। [স্থায়ীভাবে অকার্যকর সংযোগ] http://www.midnapore.in/irrigation.html
কিশোর কুমার জুনিয়র

কিশোর কুমার জুনিয়র একটি ২০১৮ সালের কৌশিক গঙ্গোপাধ্যায় পরিচালিত বাংলা চলচ্চিত্র যার মুখ্যভূমিকায় অভিনয় করেছে প্রসেনজিৎ চট্টোপাধ্যায়, অপরাজিতা আঢ্য। এই চলচ্চিত্রটি একজন গায়ক, কিশোর কুমার জুনিয়র (প্রসেনজিৎ চট্টোপাধ্যায়) সম্পর্কে, যিনি কেবল কিংবদন্তি গায়ক কিশোর কুমারের গান গেয়ে থাকেন। কিশোর কুমার জুনিয়র (কেকেজে) এই উপাধিটি গায়ক কিশোর কুমার দ্বারা স্বয়ং প্রদত্ত। কেকেজে কলকাতায় তার স্ত্রী রিতা (অপরাজিতা আঢ্য) ও পুত্র ঋষির (ঋতব্রত মুখোপাধ্যায়) সাথে বসবাস করে এবং তার ব্যান্ডের সঙ্গীত শিল্পীরা তার দ্বিতীয় পরিবারের অনুরূপ। রাজস্থানের কিছু সীমান্তবর্তী গ্রামের জন্য কেকেজে, তার স্ত্রী এবং ব্যান্ডকে কোনো এক সরকারি অনুষ্ঠানে গান গাইবার জন্য আমন্ত্রণ জানানো হয়। কিন্তু রাজস্থানে পৌঁছাতে তাদের কিছু পাকিস্তানি জঙ্গিরা অপহরণ করে নেয় যাদের উদ্দেশ্য অস্পষ্ট। একমাত্র কেকেজে-ই, তার স্ত্রী ও ব্যান্ডের সদস্যদের পাকিস্তানি সন্ত্রাসবাদীদের কবল থেকে বাঁচাতে পারে। চলচ্চিত্রের বেশিরভাগ বিখ্যাত সঙ্গীত শিল্পী কুমার শানুর কণ্ঠে গাওয়া। কিশোর কুমার জুনিয়র/রজত ঘোষ এর চরিত্রে প্রসেনজিৎ চট্টোপাধ্যায় স্ত্রী রিতা এর চরিত্রে অপরাজিতা আঢ্য পুত্র ঋষি এর চরিত্রে ঋতব্রত মুখোপাধ্যায় রাজেশ শর্মা খোকন এর চরিত্রে লামা হালদার সকল গানের গীতিকার গৌরী প্রসন্ন মজুমদার, হসরত জয়পুরী, মুকুল দত্ত, গুলজার; সকল গানের সুরকার ইন্দ্রদীপ দাশগুপ্ত। কিশোর কুমার জুনিয়র, দুর্গাপূজার ঠিক আগে, ১২ই অক্টোবর ২০১৮ এ মুক্তি পায়। "What's next for Prosenjit Chatterjee after 'Kishore Kumar Junior'?"। The Times of India। সংগ্রহের তারিখ ১০ অক্টোবর ২০১৮।  "Kishore Kumar Junior is a tribute to India's copy singers: Prosenjit"। The Times of India। সংগ্রহের তারিখ ১০ অক্টোবর ২০১৮।  Sarkar, Roushni। "Kishore Kumar Junior would have made national news if it were not a regional film: Prosenjit"। Cinestaan। ১২ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৮।  Sarkar, Roushni। "Two of my wishes got fulfilled working in Kishore Kumar Junior: Rwitobrata Mukherjee"। Cinestaan। ১৮ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৮।  ইন্টারনেট মুভি ডেটাবেজে কিশোর কুমার জুনিয়র (ইংরেজি)
সিমেন্ট

সিমেন্ট বালি ঘটিত (Silicious), এলুমিনা ঘটিত (Argillaceous) মাটি এবং চুন ঘটিত (Calcareous) পদার্থের সমন্বয়ে তৈরী একটি জটিল ধরনের মিশ্রনের মিহি গুঁড়ো পদার্থ। সাধারণত সিমেন্ট ধূসর বা সবুজ ধুসর বর্ণের হয়। সিমেন্ট হল সেই জাতীয় পদার্থ যাদেরকে পানি বা অন্য কোন তরলের সাথে মিশ্রিত করলে কাদার মত নমনীয় পদার্থ পাওয়া যায় এবং তা কিছু সময়ের মধ্যে জমে গিয়ে বিভিন্ন দৃঢ়তার শক্ত পদার্থ গঠন করে। সিমেন্ট বাড়ী-ঘর, রাস্তা, সেতু ইত্যাদি যাবতীয় নির্মাণ কাজের প্রধান উপাদান। সিমেন্ট যা কংক্রিট তৈরী করার প্রধান একটি  উপাদান।কংক্রিট হল সবচেয়ে ব্যাপকভাবে ব্যবহৃত উপাদান এবং পানির পর পৃথিবীতে সবচেয়ে বেশি ব্যবহৃত সম্পদ । সিমেন্টের মূল উপাদানগুলি হল - সিলিকা (Sillica) এলুমিনা (Alumina) লাইম (Lime) আইরন অক্সাইড (Iron Oxide) ম্যাগনেসিয়াম অক্সাইড (Magnesium Oxide) সিমেন্ট কয়েক ধরনের হয়ে থাকে। যেমন: পোর্টল্যান্ড সিমেন্ট পজুলানা সিমেন্ট অধিক অ্যালুমিনা সমৃদ্ধ সিমেন্ট ক্ষয়রোধী সিমেন্ট পানিরোধী সিমেন্ট রঙিন সিমেন্ট ইত্যাদি এর মধ্যে সবচেয়ে বেশি ব্যবহৃত হয় পোর্টল্যান্ড সিমেন্ট। সিমেন্ট ব্যবহারের আগে তার গুণমান যাচাই করা জরুরি এবং এর জন্যে বিভিন্ন রকমের সিমেন্ট পরীক্ষা করা হয়। রাসায়নিক উপাদানের উপস্থিতির পরীক্ষা, মিহিত্বের পরীক্ষা, সেটিং সময় পরীক্ষা, চাপ সহন ক্ষমতার পরীক্ষা, ইত্যাদি পরীক্ষার মাধ্যমে সিমেন্টের গুণমান যাচাই করা হয়। Rodgers, Lucy (১৭ ডিসেম্বর ২০১৮)। "The massive CO2 emitter you may not know about"। BBC News। সংগ্রহের তারিখ ১৭ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Building Materials & Construction - P. RAY (Book). সিমেন্ট পরীক্ষা (Cement Test).
ইন্টারন্যাশনাল ফেডারেশন অফ ফুটবল হিস্টোরি অ্যান্ড স্ট্যাটিসটিক্স

ইন্টারন্যাশনাল ফেডারেশন অফ ফুটবল হিস্টোরি অ্যান্ড স্ট্যাটিসটিক্স (আইএফএফএইচএস) হচ্ছে একটি সংগঠন, যেটি ফুটবলের ইতিহাস এবং রেকর্ডগুলো ধারণ করে। এটি হেলমাট কাসারের সময়ে ফিফার সাধারণ সম্পাদকের নির্দেশনা পালন করে আলফ্রেডো পোজ দ্বারা লাইপ্‌ৎসিশে ১৯৮৪ সালের ২৭শে মার্চ তারিখে প্রতিষ্ঠিত হয়েছিল। আইএফএফএইচএস কিছু সময়ের জন্য আবুধাবির আল-মুুরোর স্ট্রিট ১৪৭-ভিত্তিক একটি প্রতিষ্ঠান ছিল, তবে ২০১০ সালে এটি জার্মানিতে স্থানান্তর করা হয়। ২০০২ সালের পূর্ব পর্যন্ত প্রাথমিক পর্যায়ে, আইএফএফএইচএস ফুসবল-ওয়েলটজিটখিফ্ট, লিবারো স্পেজিয়াল ডিউশ এবং লাইবেরো ইন্টারন্যাশনালের মতো ত্রৈমাসিক পত্রিকা প্রকাশ করেছিল। এই ত্রৈমাসিক পত্রিকাগুলো বন্ধ করার আনুষ্ঠানিক কারণ কখনোই প্রকাশ করা হয়নি। এই পরিসংখ্যান সংস্থাটির ক্রিয়াকর্ম বর্তমানে তাদের ওয়েবসাইটে প্রকাশ করে থাকে, যা ফিফা সমর্থিত। বর্তমানে ফিফা আইএফএফএইচএস-এর কাজ স্বীকৃতি প্রদান করেছে, যদিও ফুটবলের শীর্ষ সংস্থার সাথে এই সংস্থার কোন সম্পর্ক নেই। "সংরক্ষণাগারভুক্ত অনুলিপি"। ৯ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৯।  "The History of IFFHS"। IFFHS official website। সংগ্রহের তারিখ ১৪ সেপ্টেম্বর ২০০৯।  Rafa Jiménez, IFFHS: La calculadora del fútbol. Don Balón (1656), 9/15 julio 2007, p.50 "¿Qué es la IFFHS?"। El Mundo Deportivo। ৮ জানুয়ারি ২০১০। সংগ্রহের তারিখ ২০ জানুয়ারি ২০১০।  "International Federation of Football History & Statistics"। IFFHS official website। সংগ্রহের তারিখ ১৪ সেপ্টেম্বর ২০০৯।  A couple of former Weltzeitschrift cover pages can be looked up at Rafa Jiménez, IFFHS: La calculadora del fútbol. Don Balón (1656), 9/15 July 2007, p.50 (in Spanish). "Does FIFA employ a ranking system for club teams similar to the FIFA/Coca-Cola World Ranking for national teams?"। www.fifa.com। ২৮ মার্চ ২০০৩। ৬ মে ২০১৪ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০০৯।  দাপ্তরিক ওয়েবসাইট (জার্মান) (ইংরেজি) (ফরাসি) (স্পেনীয়) দাপ্তরিক ওয়েবসাইট (রুশ) নতুন প্রকাশিত ওয়েবসাইট বার্ষিক পুরস্কার
গ্যালাক্তিকোস

গ্যালাক্তিকোস (গ্যালাক্টিকসের স্প্যানিশ, যা দ্বারা সুপারস্টার উল্লেখ করা হয়) হচ্ছে বিশ্ব বিখ্যাত রিয়াল মাদ্রিদের ফুটবল খেলোয়াড়, যারা রিয়াল মাদ্রিদের ফ্লোরেন্তিনো পেরেজের সভাপতিত্বে "গ্যালাক্তিকোস" নীতির মাধ্যমে নিয়োগ করা হয়েছিল, যেখানে তার প্রথম মেয়াদে তিনি প্রতি বছরের গ্রীষ্মে কমপক্ষে একজন গ্যালাক্তিকো কিনেছিলেন। গ্যালাক্টিকোস শব্দটি বর্তমানে প্রায়শই যেকোন দলের ফুটবল সুপারস্টারের একটি নির্বাচিত তালিকার জন্য আরো সাধারণ অর্থে ব্যবহার করা হয়ে থাকে। এই শব্দটি ইতিবাচক এবং নেতিবাচক উভয় অর্থই বহন করে। প্রাথমিকভাবে, এটি সুপারস্টার খেলোয়াড়দের স্বাক্ষর এবং একটি বিশ্বব্যাপী দলের নির্মাণের ওপর জোর দিতে ব্যবহৃত হয়। পরবর্তীতে এই শব্দটি আরও নেতিবাচক স্বরবর্ণ আকর্ষণ করে; গ্যালাক্টিকো শব্দটি প্রিমা দোনার সমার্থক হয়ে উঠে এবং এটির অধীনে নির্মিত স্থানান্তর নীতি এবং পার্শ্ব দল তৈরি করা হয়। পরবর্তীতে বিভিন্ন গণমাধ্যম প্রকাশ করে যে, রিয়াল মাদ্রিদ তাদের প্রতিষ্ঠিত এই গ্যালাক্তিকো নীতিতে ব্যর্থ হয়েছে। ফুটবল ছাড়াও অন্যান্য খেলাধুলায় বিভিন্ন দলের ক্ষেত্রে এই শব্দটি ব্যবহার করা হয়ে থাকে। উদাহরণস্বরূপ, ২০১২ সালে ব্রিটিশ রাগবি ইউনিয়নের ভাষ্যকার মার্টিন গিলিংহাম ফরাসি তারকা টউলনকে "রাগবির গ্যালাক্টিকোস" বলেছিলেন। Shorter Oxford English Dictionary। Oxford, UK: Oxford University Press। ২০০৭। আইএসবিএন 978-0199206872।  Gillingham, Martin (২০১২-০৩-২৭)। "Top 14: Toulon are the Galácticos of the rugby world"। The Independent। London। ২০১২-০৩-৩১ তারিখে মূল থেকে আর্কাইভ করা। সংগ্রহের তারিখ ২০১২-০৬-০৬।  Hughes, Matt (আগস্ট ২৯, ২০০৯)। "Real Madrid's new galácticos take to the stage"। The Sunday Times। London। [স্থায়ীভাবে অকার্যকর সংযোগ] "Perez dreams of Galácticos return to the Bernabéu"।  Lowe, Sid (মে ১৩, ২০০৯)। "Lock up your galácticos - Florentino Pérez is poised to return to Real Madrid" (blog post)। The Guardian। London।  "Halftime for Real Madrid's neo-Galácticos"। ১৫ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৯।  "The Spanish Revolution"। ৫ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৯।  "Schalke's Galácticos Raul and Huntelaar Hand Them Three Precious Points"।  "A takeover bid for Hochtief: Battle of the builders"। The Economist। অক্টোবর ২৮, ২০১০। Mr Pérez, best known as president of Real Madrid football club, with its Galácticos of expensively acquired talent...  Holley, Shaun (নভেম্বর ৩, ২০১১)। "Ospreys tan ban proves a winner"। The BBC।
ইস্টন ম্যাকমরিস

ইস্টন ডাডলি অ্যাশটন সেন্ট জন ম্যাকমরিস (ইংরেজি: Easton McMorris; জন্ম: ৪ এপ্রিল, ১৯৩৫) জ্যামাইকার সেন্ট অ্যান্ড্রু এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬৬ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে অফব্রেক বোলিংয়ে পারদর্শী ছিলেন ইস্টন ম্যাকমরিস। সমগ্র খেলোয়াড়ী জীবনে ১৩ টেস্টে অংশগ্রহণ করার সুযোগ পেয়েছেন ইস্টন ম্যাকমরিস। ৫ ফেব্রুয়ারি, ১৯৫৮ তারিখে সফরকারী পাকিস্তানের বিপক্ষে টেস্ট ক্রিকেটে অভিষেক ঘটে তার। ১৯৬১-৬২ মৌসুমে ভারত দল ওয়েস্ট ইন্ডিজ গমন করে। সাবিনা পার্কে অনুষ্ঠিত নিজ মাঠে সফরকারীদের বিপক্ষে সেঞ্চুরি করেন। দ্বিতীয় উইকেট জুটিতে রোহন কানহাইয়ের সাথে ২৫৫ রান তুলেছিলেন। এ সিরিজটিই তার খেলোয়াড়ী জীবনের সফলতম সিরিজ হিসেবে পরবর্তীকালে পরিগণিত হয়েছিল। চার টেস্টে অংশ নিয়ে ৫৮.১৬ গড়ে ৩৪৯ রান তুলেন। তন্মধ্যে সর্বনিম্ন সংগ্রহ ছিল ৩৭ রান। ১৯৬৩ ও ১৯৬৬ সালে ওয়েস্ট ইন্ডিজ দলের সাথে দুইবার ইংল্যান্ড গমন করেন। তবে, ধীরগতিসম্পন্ন ও সবুজ পিচে তুলনামূলকভাবে বেশ কম সফল হয়েছিলেন তিনি। ১৯৬৩ সালে মিডলসেক্সের বিপক্ষে অপরাজিত ১৯০ রানের ইনিংস খেললেও তৎজন্যে ৪০০ মিনিট সময় মাঠে অবস্থান করেছিলেন। ঘরোয়া প্রথম-শ্রেণীর ক্রিকেটে জ্যামাইকার পক্ষে খেলেছেন ইস্টন ম্যাকমরিস। দলের অন্যতম প্রধান ব্যাটিং মেরুদণ্ড ছিলেন তিনি। পাঁচটি ঘরোয়া মৌসুমে ৬০ ঊর্ধ্ব গড়ে ব্যাটিং করেছেন। তন্মধ্যে, ১৯৬৬-৬৭ মৌসুমে গায়ানার বিপক্ষে ব্যক্তিগত সর্বোচ্চ ২১৮ রানের ইনিংস খেলেছিলেন। ১৯৬৭-৬৮ মৌসুম থেকে জ্যামাইকা দলের অধিনায়কের দায়িত্বে ছিলেন। ১৯৭১-৭২ মৌসুমে অবসর গ্রহণের পূর্ব-পর্যন্ত এ দায়িত্ব পালন করেছিলেন। Wisden 1963, pp. 919–20. Wisden 1963, pp. 919–23. Williamson, Martin। "Easton McMorris"। Cricinfo। সংগ্রহের তারিখ ১৬ ফেব্রুয়ারি ২০১৮।  Wisden 1964, p. 300. "Guyana v Jamaica 1966-67"। CricketArchive। সংগ্রহের তারিখ ১৭ ফেব্রুয়ারি ২০১৮। (সদস্যতা নেয়া প্রয়োজন (সাহায্য))।  জন স্নো সেম্যুর নার্স ত্রিনিদাদ ও টোবাগো জাতীয় ক্রিকেট দল ওয়েস্ট ইন্ডিয়ান টেস্ট ক্রিকেটারদের তালিকা ইএসপিএনক্রিকইনফোতে ইস্টন ম্যাকমরিস (ইংরেজি) ক্রিকেটআর্কাইভে ইস্টন ম্যাকমরিস (সদস্যতা প্রয়োজনীয়) (ইংরেজি)
টিচ কর্নফোর্ড

ওয়াল্টার ল্যাটার কর্নফোর্ড (ইংরেজি: Tich Cornford; জন্ম: ২৫ ডিসেম্বর, ১৯০০ - মৃত্যু: ৬ ফেব্রুয়ারি, ১৯৬৪) পূর্ব সাসেক্সের হার্স্ট গ্রীন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে সাসেক্স দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন ‘টিচ’ ডাকনামে পরিচিত টিচ কর্নফোর্ড। মাত্র পাঁচ ফুট দৈহিক উচ্চতার অধিকারী ছিলেন ও টিচ ডাকনামে পরিচিতি পান। ঘরোয়া প্রথম-শ্রেণীর ইংরেজ কাউন্টি ক্রিকেটে ১৯২১ সালে সাসেক্সের পক্ষে খেলতে শুরু করেন। দ্বিতীয় বিশ্বযুদ্ধের পূর্ব-পর্যন্ত একাধারে খেলতে থাকেন। যুদ্ধ শেষ হবার পর আপদকালীন সময়ের জন্যে ১৯৪৭ সালে ৪৬ বছর বয়সে আরও একটি খেলায় অংশ নিয়েছিলেন তিনি। সমগ্র খেলোয়াড়ী জীবনে চারটিমাত্র টেস্ট খেলায় অংশগ্রহণের সুযোগ পেয়েছিলেন টিচ কর্নফোর্ড। ১০ জানুয়ারি, ১৯৩০ তারিখে টেস্ট ক্রিকেটে অভিষেক ঘটে তার। ১৯২৯-৩০ মৌসুমে হ্যারল্ড জিলিগানের নেতৃত্বাধীন ইংরেজ দলের সদস্যরূপ নিউজিল্যান্ড গমন করেন। চার টেস্টে গড়া ঐ সিরিজটিই স্বাগতিক নিউজিল্যান্ডের প্রথমবারের মতো টেস্টে অংশগ্রহণ করা ছিল। সিরিজের প্রত্যেক টেস্টেই তিনি অংশ নেন। ৬ ফেব্রুয়ারি, ১৯৬৪ তারিখে ৬৩ বছর বয়সে সাসেক্সের ব্রাইটনে টিচ কর্নফোর্ডের দেহাবসান ঘটে। "Players and Officials – Tich Cornford"। Wisden Cricketers' Almanack। Cricinfo। সংগ্রহের তারিখ ২৪ সেপ্টেম্বর ২০০৭।  ইএসপিএনক্রিকইনফোতে টিচ কর্নফোর্ড (ইংরেজি) ক্রিকেটআর্কাইভে টিচ কর্নফোর্ড (সদস্যতা প্রয়োজনীয়) (ইংরেজি) ক্রিকেটআর্কাইভে টিচ কর্নফোর্ড (সদস্যতা প্রয়োজনীয়) (ইংরেজি) ইএসপিএনক্রিকইনফোতে টিচ কর্নফোর্ড (ইংরেজি)